|  |  |
| --- | --- |
| |  | | --- | | **SAJTÓKÖZLEMÉNY** | |

|  |  |
| --- | --- |
| |  | | --- | | **Új, online kiállításként is elérhetőek John Sadovy különleges fényképei az 1956-os magyar forradalom napjaiból** | |
| |  | | --- | | **A Magyar Nemzeti Múzeum és a Nemzeti Emlékezet Bizottsága, együttműködésben a fotós két lányával, Liza Jane Sadovyval és Yvonne Sadovy de Mitchesonnal, másolati fényképkiállításon mutatott be válogatást John Sadovy 1956-ban készített felvételeiből tavaly október 21. és december 10. között a Múzeum Kupolatermében. Az időszaki kiállításhoz most elkészült egy online kiállítás, amelyet Magyar Nemzeti Múzeum Országos Muzeológiai Módszertani és Információs Központ munkatársai készítettek.** | |

|  |  |
| --- | --- |
| |  | | --- | | A különleges fotók sok leírással és információval együtt a Nemzeti Múzeum honlapján a virtuális kiállítások között, a MuseuMap Gallery-n pedig a Kiállítások menüpontban, az online kiállítások oldalon láthatók magyar és angol nyelven is.   John Sadovy (1925–2010), a Life című amerikai képes hetilap számára tudósító, cseh származású fotóriporter 1956. október 29. és november 1. között volt szemtanúja és krónikása az október 23-án kitört magyarországi forradalom eseményeinek. A fotóriporter világhírűvé vált képei mellett több olyan, Magyarországon eddig még nem látott felvétel látható az online kiállításban is, amelyek bepillantást engednek a szabadságharcosok tűzszünet alatti életébe, és egy ausztriai menekülttáborban várakozó magyarok világába. | |

|  |  |
| --- | --- |
| |  | | --- | | MuseuMap Gallery:  - magyar: <https://museumapgallery.mnm.hu/kiallitasok/item/819-szabadsagharcosok-kozott>  - angol: <https://museumapgallery.mnm.hu/kiallitasok/item/821-among-freedom-fighters>​    MNM honlapon:  - magyar: <https://mnm.hu/hu/kiallitasok/virtualis-kiallitas/szabadsagharcosok-kozott>  - angol: <https://mnm.hu/en/exhibitions/virtual-tour/among-freedom-fighters> | |